વિશ્વ બજારમાં ન્યુયોર્ક વાયદો ઓવરનાઈટ ૩ ટકા તૂટયો છે. ઈન્ટરનેશનલ મોનીટરી ફંડ (આઈએમએફ) દ્વારા વિશ્વનો આર્થિક વિકાસ ચાલુ વર્ષે ૩.૭૦ ટકા વાળો અંદાજ હવે ઘટાડી ૩.૩૦ ટકા કરવામાં આવતાં તથા અમેરિકામાં રૃનો પાક-પુરવઠો મોટો અંદાજાતાં વિશ્વ બજારમાં ભાવો તૂટતા રહ્યા છે. ટૂંકાગાળામાં વૈશ્વિક ભાવો નોંધપાત્ર તૂટી પાંચ વર્ષના તળિયે ઉતરી ગયા હોવાથી હવે ફોરવર્ડ વેપારો સુલ્ટાવવામાં પણ ગુંચવાડો સર્જાયો છે. ઘણી મિલોએ ફોરવર્ડ ખરીદીના ઉભા સોદા કેન્સલ કર્યા છે. ફોરવર્ડ વેપારોમાં ઘણા બાયરો હવે ડિફોલ્ટ થવાની શક્યતા છે. પાકિસ્તાનમાં વાવેતર વધ્યું છે. ત્યાં પંજાબ વિસ્તારમાં નવા પાક માટે વાવેતરનો વિસ્તાર ૨ લાખ ૨૭ હજાર એકર્સ વધ્યો છે. તથા વાવેતર વધી ૫૬.૭૦ લાખ એકર્સમાં થયું છે. આટલા વાવેતરમાં ત્યાં નવો પાક ૧૦૦ લાખ ગાંસડી આવવાની શક્યતા જાણકારો બતાવી રહ્યા છે.